Source: https://ficek.sk/spatne-vyzivne-27605
Timestamp: 2020-08-08 20:39:46+00:00

Document:
[2020] Spätne výživné | Právna Poradňa
Spätne výživné
Otázka: Spätne výživné
Dobrý deň, chcel by som sa spýtať ohľadne výživného. Pred 11-timi mesiacmi opustila manželka aj spolu so synom (4r) spoločnú domácnosť (po podaní návrhu o rozvod). Po mesiaci od odsťahovania podala predbežné opatrenie, kde žiadala zverenie syna do osobnej starostlivosti, určený styk štandardne (parný utorok a štvrtok a nepárny víkend od do) a výživné vo výške 100e. Súd predbežné opatrenie nariadil vykonať. Platby boli vždy načas a bolo tam i niečo navyše. So synom som sa mohol stretávať kedykoľvek ba dokonca sme mali sme fungovali ako na striedavej starostlivosti, pretože môj čas bol flexibilný a ona začala pracovať. Nedávno sme mali pojednávanie ohľadne tohto predbežného opatrenia. Na súde manželka žiadala výživné vo výške 150e, ktoré aj súd odsúhlasil a žiada spätne vyplatiť za celé obdobie od kedy opustili spoločnú domácnosť. A preto sa pýtam, či zvýšené výživné by nemalo byt v platnosti až od právoplatnosti rozhodnutia a prečo žiadajú spätne vyplatiť, keď súd určil výšku výživného. Ďakujem za pochopenie.
Odpoveď: Spätne výživné
Dobrý deň, neodkladným opatrením súd upravuje práva a povinnosti k maloletému dieťaťu iba dočasne do času rozhodnutia vo veci samej. Súd v rozsudku vo veci samej (v tomto prípade o úprave práv a povinností k maloletému dieťaťu na čas do rozvodu) môže o výživnom rozhodnúť aj inak, než rozhodol v neodkladnom opatrení. Je to spôsobené tým, že súd neodkladným opatrením rozhoduje iba o výživnom v nevyhnutnej miere. Preto v rozsudku vo veci samej je bežne určené vyššie výživné. Následne súd určuje aj tzv. zročné výživné od podania návrhu na súd (nie od odsťahovania zo spoločnej domácnosti). Ak ste platili 100 eur a súd určil v rozsudku 150 eur, tak za každý mesiac by mal spätne vypočítať 50,- eur a určiť Vám lehotu na jeho splatenie. Vzhľadom na to, že ste manželke platili aj viac ako 100 eur, musí súd túto skutočnosť zohľadniť a podľa toho prepočítať tzv. zročné výživné. Platenie v rozsahu prevyšujúcom 100 eur však musíte súdu preukázať.
Podotázka: Spätne výživné (Rodinné právo)
Dobrý deň, chcem sa spýtať, dnes som bola na súde ohľadom spätného výživného, kde mi bolo povedané, že už ho súd nepriznáva, ako by sa dalo v tom to prípade postupovať, ďakujem.
Odpovedá: JUDr. Milan Ficek, advokát (odpoveď odoslaná: 06.07.2020)
nie celkom rozumiem Vašej otázke. Pokúsim sa Vám to však vysvetliť, ako to asi myslel. Podľa zákona sa výživné priznáva do budúcna, najskôr odo dňa podania návrhu. Spätne sa môže priznať len pre maloleté dieťa a len ak rodičovi niečo objektívne bránilo podať návrh skôr. Súd neprizná dlžné výživné automaticky spätne. Ak ste mali výživné priznané súdom a povinný ho nezaplatil, tak môžete podať návrh na vykonanie exekúcie.
Za akú dobu spätne môže žena žiadať výživné?
Môžem žiadať výživné spätne?
Spätné výživné na maloleté dieťa
Spätné výživné na plnoleté dieťa
Za akú dobu môže matka dieťaťa žiadať spätne výživné?

References: Súd 
 súd 
 súd 
 súd 
 Súd 
 súd 
 súd 
 súd 
 súd 
 súd 
 súd 
 Súd